Document ID: /roh_data/filtered/fineweb-2-filterrobots_roh.jsonl.gz/68511

Minchün chi'd es fingià chaminà tras ün cumün in Engiadina o in Val Müstair ed ha guardà las fatschadas da sgraffits cugnuoscha las figüras originalas e fantasticas da Steivan Liun Könz. L'ouvra da l'artist chi'd es mort l'on 1998 es però bler plü vasta co be sgraffits. La Chasa Jaura preschainta l'ouvra fich varià da Steivan Liun Könz sper seis stizis visibels süllas chasas. Il fil cotschen da l'exposiziun es il buonder da l'artist pel mond in tuot sias fassettas chi's rechatta in seis purtrets, seis motivs, sia schelta dal material e da la tecnica. E las ouvras as collian cullas stanzas e mettan in valur tant l'artist sco eir la Chasa Jaura.
Vernissascha
Sonda, ils 1 lügl 2017 a las 17.00
Exposiziun
1. lügl – 14 october 2017